Ügyiratszám: HSZ/38285-1/2021**.**

Látta:

**----------------------------**

Bárdos Ilona

*gazdasági irodavezető*

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2021. december 15-én 1400 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak** a csatolt jelenléti ív szerinti bizottsági tagok: Harsányi István elnök, dr. Sóvágó László, Mester József, Nagy Attila, Tóth Márta

**A Polgármesteri Hivatal részéről jelen vannak:** dr. Korpos Szabolcs jegyző, dr. Sléder Tamás aljegyző, Bárdos Ilona gazdasági irodavezető, Dede Erika egészségügyi, szociális irodavezető, Szilágyiné Pál Gyöngyi városfejlesztési irodavezető, Varga Imre humán-közszolgáltatási irodavezető, Szabóné Szabó Mária vagyongazdálkodási ügyintéző, Matyasovszki Dávid gazdasági munkatárs

**Jelen vannak továbbá:** dr. Kovács Gergely alpolgármester, Matyasovszki Mónika Volánbusz Zrt. képviselője, Nagy Richárd Volánbusz Zrt. képviselője, Nagy Csaba belső ellenőrzési vezető

**Jegyzőkönyvvezető:** Balla Lászlóné

Harsányi István: Köszöntöm a megjelenteket. Az aláírt jelenléti ív alapján megállapítom, hogy a bizottság 5 fővel határozatképes. A meghívóban kiküldött napirendi javaslathoz érkezett két plusz anyag *Előterjesztés a 02 hrsz-ú út önkormányzati tulajdonba vételére* és *Előterjesztés a TOP Plusz pályázataink benyújtásához szükséges tanulmánytervek készítéséhez* címekkel, melyeket, ha tárgyalni kíván a bizottság, napirendre kell venni. Az *Előterjesztés területhasználati díj módosítására* című előterjesztést az előterjesztő visszavonta, így levesszük a napirendről. Oka: a december 01-től hatályos CXV. törvény 2022. 06. 30-ig nem enged díjat emelni.

Van-e más javaslat? – amennyiben nincs, kérem, szavazzunk. Aki egyetért az *Előterjesztés a 02 hrsz-ú út önkormányzati tulajdonba vételére* plusz előterjesztés napirendre vételével, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) támogatta a 02 hrsz-ú út önkormányzati tulajdonba vételére előterjesztés napirendre vételét.

Aki egyetért az *Előterjesztés a TOP Plusz pályázataink benyújtásához szükséges tanulmánytervek készítéséhez* plusz előterjesztés napirendre vételével, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) támogatta a TOP Plusz pályázataink benyújtásához szükséges tanulmánytervek készítéséhez előterjesztés napirendre vételét.

Aki egyetért a módosított napirendi javaslattal, kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) ellenszavazat és tartózkodás nélkül elfogadta a módosított napirendet (a döntéshozatalban 5 fő vett részt).

**110/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a napirendi javaslatot.**

**Napirend:**

1. Előterjesztés a helyi menetrendszerinti autóbusz-közlekedés 2021. I-III. negyedévi beszámolójáról. (képviselő-testületi ülés 01. napirend)

Előadó: városfejlesztési irodavezető

1. Előterjesztés a 2022. évi belső ellenőrzési terv jóváhagyására. (képviselő-testületi ülés 02. napirend)

Előadó: jegyző, belső ellenőrzési vezető

1. Előterjesztés Hajdúszoboszlói Bocskai István Múzeum működésén belül a gazdálkodása szabályosságának, hatékonyságának ellenőrzése (csak bizottsági anyag)

Előadó: jegyző, belső ellenőrzési vezető

1. Javaslat a helyi adókról szóló 22/2012. (XI.29.) önkormányzati rendelet módosítására. (képviselő-testületi ülés 04. napirend)

Előadó: alpolgármester

1. Előterjesztés pályázat kiírásáról a HGSZI igazgatói álláshelyére. (képviselő-testületi ülés 05. napirend)

Előadó: gazdasági irodavezető

1. Előterjesztés a Nyugati sor vége kisajátítására. (képviselő-testületi ülés 07. napirend)

Előadó: gazdasági irodavezető

1. Előterjesztés a Tokay u. 84. szám alatti ingatlan elővásárlási jogról való lemondásra. (képviselő-testületi ülés 08. napirend)

Előadó: gazdasági irodavezető

1. Előterjesztés Mikulás-szán elkészítésére. (képviselő-testületi ülés 10. napirend)

Előadó: humán-közszolgáltatási irodavezető

1. Előterjesztés jogcím módosítási kérelem támogatásáról. (képviselő-testületi ülés 12. napirend)

Előadó: jegyző

1. Előterjesztés a Járóbeteg Ellátó Centrumban a vezetői megbízatás lejártával összefüggő feladatokról. (képviselő-testületi ülés 13. napirend)

Előadó: egészségügyi-szociális irodavezető

1. Előterjesztés multifunkciós rendezvénycsarnok tervezési szerződés közös megegyezéssel történő megszüntetésére irányuló kérelemével kapcsolatban. (képviselő-testületi ülés 14. napirend)

Előadó: városfejlesztési irodavezető

1. Előterjesztés a Hajdúszoboszló sósvízlevezetés állami tulajdonú ingatlanjaival kapcsolatosan. (képviselő-testületi ülés 15. napirend)

Előadó: városfejlesztési irodavezető

1. Előterjesztés a Hajdúszoboszló külterületi útjainak felújítása pályázattal kapcsolatosan. (képviselő-testületi ülés 16. napirend)

Előadó: városfejlesztési irodavezető

1. Előterjesztés a „Országos Bringapark Program 2022” pályázati kiírásra történő pályázat benyújtására. (képviselő-testületi ülés 17. napirend)

Előadó: városfejlesztési irodavezető

1. Előterjesztés pályázat megvalósításához szükséges önerő biztosításáról. (képviselő-testületi ülés 18. napirend)

Előadó: városfejlesztési irodavezető

1. Előterjesztés a gasztro tér hasznosítása kapcsán. (képviselő-testületi ülés 19. napirend)

Előadó: városfejlesztési irodavezető

1. Előterjesztés egyes feladatok pénzügyi forrás igényéről. (képviselő-testületi ülés 20. napirend)

Előadó: városfejlesztési irodavezető

1. Előterjesztés intézményfelújítási igényekkel kapcsolatosan. (képviselő-testületi ülés 21. napirend)

Előadó: városfejlesztési irodavezető

1. Tájékoztatás Korpos és Harsányi utcák út és csapadékvízelvezetés felújítási beruházásának elszámolásához szükséges visszafizetési kötelezettségéről. (képviselő-testületi ülés 23. napirend)

Előadó: városfejlesztési irodavezető

1. Előterjesztés a 02 hrsz-ú út önkormányzati tulajdonba vételére. (képviselő-testületi napirend)

Előadó: gazdasági irodavezető

1. Előterjesztés a TOP Plusz pályázataink benyújtásához szükséges tanulmánytervek készítéséhez. (képviselő-testületi napirend)

Előadó: városfejlesztési irodavezető

Tájékoztatók, bejelentések.

**1. napirend**

***Előterjesztés a helyi menetrendszerinti autóbusz-közlekedés 2021. I-III. negyedévi beszámolójáról. (képviselő-testületi ülés 01. napirend)***

Harsányi István: van-e kiegészítés? – nincs. Kérdés? vélemény?- amennyiben nincs kérem szavazzunk. Aki a határozati javaslatot támogatja, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**111/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a helyi menetrendszerinti autóbusz-közlekedés 2021. I-III. negyedévi beszámolójáról előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete a Volánbusz Zrt. 2021. I-III. negyedévre vonatkozó közszolgáltatási beszámolóját legfeljebb 32.375 E Ft indokolt költséggel és mindösszesen 23.407 E Ft önkormányzati működési támogatással fogadja el.**

**A beszámoló adataihoz képest az alábbi tételek kerülnek levonásra:**

* **A korábban el nem fogadott személyi jellegű ráfordítások esetében 2.410 E Ft.**
* **A korábban le nem jelentett autóbuszok karbantartási költségei, 466 E Ft.**

**Felkéri a Jegyzőt, tegye meg a szükséges intézkedéseket a működési támogatás különbözet átutalásának érdekében.**

Határidő: 2021. december 16.

Felelős: bizottsági elnök

A Volánbusz Zrt képviselői Matyasovszki Mónika és Nagy Richárd távoztak az ülésről.

1. **napirend**

***Előterjesztés a 2022. évi belső ellenőrzési terv jóváhagyására. (képviselő-testületi ülés 02. napirend)***

Harsányi István: van-e kiegészítés? – nincs. Kérdés? vélemény?- amennyiben nincs kérem szavazzunk. Aki a határozati javaslatot támogatja, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**112/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az Önkormányzat irányítása alá tartozó költségvetési intézményeire és a polgármesteri hivatalra vonatkozó 2022. évi ellenőrzési tervet és javasolja elfogadásra Hajdúszoboszló Város Önkormányzata képviselő-testületének.**

Határidő: 2021. december 16.

Felelős: bizottsági elnök

Harsányi István: Nagy Csaba belső ellenőrzési vezetőnek van még egy csak bizottsági előterjesztése, vegyük előre, hogy ne tartsuk fel őt munkájában.

1. **napirend**

***Előterjesztés Hajdúszoboszlói Bocskai István Múzeum működésén belül a gazdálkodása szabályosságának, hatékonyságának ellenőrzése. (csak bizottsági anyag)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**113/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága az Önkormányzat irányítása alá tartozó Bocskai István Múzeum működésén belül a gazdálkodás szabályosságának, hatékonyságának belső ellenőrzéséről készített jelentést elfogadja.**

Határidő: 2021. december 15.

Felelős: jegyző, belső ellenőrzési vezető

Nagy Csaba belső ellenőrzési vezető távozott az ülésről.

1. **napirend**

***Javaslat a helyi adókról szóló 22/2012. (XI.29.) önkormányzati rendelet módosítására. (képviselő-testületi ülés 04. napirend)***

Harsányi István: van-e kiegészítés? nincs. Kérdés? – vélemény? –nincs.

A törvényjavaslat jogerőre emelkedett, mely szerint nem emelhető a helyi adó mértéke.

dr. Sléder Tamás: pontosítani szeretnék, kihirdetésre került a törvényjavaslat elfogadása, de a Magyar Közlönyben még nem jelent meg.

Harsányi István: amennyiben kérdés, vélemény nincs, kérem szavazzunk, aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**114/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a helyi adókról szóló 22/2012. (XI.29.) önkormányzati rendelet módosítására előterjesztést és rendelettervezetet és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Rendelettervezet!**

**Hajdúszoboszló Város Önkormányzata Képviselő-testületének**

**…/2021. ( . .) önkormányzati rendelete**

**a helyi adókról szóló 22/2012. (XI.29.) önkormányzati rendelet módosításáról**

Hajdúszoboszló Város Önkormányzatának Képviselő-testülete a helyi adókról szóló 1990. évi C. törvény (továbbiakban: Htv.) 1. § (1) bekezdésében, valamint Magyarország Alaptörvénye 32. cikk (1) bekezdés a.) és h.) pontjaiban kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva - Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottságának véleményének kikérésével - a helyi sajátosságok és igények, az önkormányzat önálló gazdálkodása megteremtésének, valamint az egyes adóalanyok teherviselő képességének figyelembe vételével az alábbi rendeletet alkotja a helyi adókról szóló 22/2012. (XI.29.) önkormányzati rendelet módosítása tárgyában:

1. §

Az Ör. 5. § e./ pontjának szövege az alábbira változik:

*„a lakás céljára szolgáló építmény, amennyiben az életvitelszerűen nem lakott és a Tessedik S. u. – Liget u. – Böszörményi út – Csanády tér – Kenézy u. – Bethlen u. – Luther u. - Árpád u. – Attila u. – Hőforrás u. – Gázláng u. (ideértve a Gázláng sporttelepet is) – Rezeda u. – Hóvirág u. – Debreceni út megnevezésű közterületek által bezárt területen kívül található, kivéve ha vállalkozó vagy magánszemély által jövedelemszerzés céljából hasznosított.”*

1. §

(1) Az Ör. 5/A. §-ának szövege az alábbira változik:

*„(1) 50 % adókedvezmény illeti meg az adóalanyt, ha*

1. *az építményadóval érintett lakás céljára szolgáló építményben szálláshely-szolgáltatási tevékenységet végeznek, amennyiben az építmény életvitelszerűen lakott és a szálláshely-szolgáltatással érintett építmény nem minősül műszakilag elkülönítettnek,*
2. *az építményadóval érintett lakás céljára szolgáló építmény, amennyiben az a Bányász utcán, Major utcán, Isonzó utcán, Kölcsey utcán, Szurmai utcán vagy a Szilfákalján iparosított technológiával épített (ideértve pl. házgyári paneles, öntött falas vagy blokkos technológiát is) társasházban található.*

*(2) 100 % adókedvezmény illeti meg az adóalanyt, amennyiben ő vagy közeli hozzátartozója az adóévet megelőző 3 évben folyamatosan, életvitelszerűen lakott az üdülő építményben, az adóztatott építmény nincs jövedelemszerzési célból hasznosítva és az adózónak vagy a vele egy háztartásban élő közeli hozzátartójának nincs tulajdonjoga másik - Hajdúszoboszló belterületén elhelyezkedő - lakhatásra alkalmas lakás- vagy üdülőingatlanban, kivéve, ha az haszonélvezeti joggal terhelt. A kedvezmény feltételeinek meglétéről adóalanynak nyilatkozatot kell benyújtania adóévre vonatkozóan az önkormányzati adóhatósághoz.”*

1. §

Az Ör. 11. § (3) bekezdésének szövege az alábbira változik:

*„Jelen rendelet alkalmazásában életvitelszerűen lakott építmény (lakás vagy üdülő): bármely természetes személy az építményt az év jelentős részében otthonául használja, ebből szervezi életét, rendszeresen innen indul munkába vagy oktatási intézménybe, ide ér haza, ezen építmény vonatkozásában folyamatosan közüzemi szolgáltatásokat vesz igénybe, ezen építmény ingatlan-nyilvántartás szerinti címe szerepel elsődleges elérési címeként a hatóságoknál, közműszolgáltatóknál.”*

1. §

A helyi adókról szóló 22/2012. (XI.29.) önkormányzati rendelet módosításáról szóló 27/2021. (XI.18.) önkormányzati rendelet nem lép hatályba.

1. §

(1) Jelen rendelet 2022. január 1-jén lép hatályba.

(2) Jelen rendelet a hatálybalépését követő napon hatályon kívül kerül.

***Czeglédi Gyula Dr. Korpos Szabolcs***

***polgármester jegyző***

Határidő: 2021. december 16.

Felelős: bizottsági elnök

1. **napirend**

***Előterjesztés pályázat kiírásáról a HGSZI igazgatói álláshelyére. (képviselő-testületi ülés 05. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**115/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a pályázat kiírásáról a HGSZI igazgatói álláshelyére előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete a mellékletben foglalt pályázati felhívás szerint pályázatot ír ki a Hajdúszoboszlói Gazdasági Szolgáltató Intézmény igazgatói álláshelye betöltése céljából, továbbá a pályázat előkészítő bizottságának a Pénzügyi és Gazdasági Bizottságot jelöli ki.**

Határidő: 2021. december 16.

Felelős: bizottsági elnök

1. **napirend**

***Előterjesztés a Nyugati sor vége kisajátítására. (képviselő-testületi ülés 07. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki Az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**116/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja Hajdúszoboszló Város Önkormányzata Képviselő-testületének, adja hozzájárulását a Hajdúszoboszló, Nyugati sor végében található 0345/30 hrsz-ú ingatlan 1134 m2 nagyságú magánút megnevezésű földrészletére vonatkozóan, hogy Hajdúszoboszló Város Önkormányzata megindítsa a kisajátítási eljárást, amennyiben az ingatlan tulajdonosával folytatott egyeztető tárgyalások nem vezetnek eredményre.**

**Az ingatlan kisajátítására az ingatlan-forgalmi szakértő által megállapított 350.000 Ft összeg elkülönítésre kerül.**

**A Bizottság javasolja a Polgármester felhatalmazását a kisajátításhoz szükséges dokumentumok aláírására.**

Határidő: 2021. december 16.

Felelős: bizottsági elnök

1. **napirend**

***Előterjesztés a Tokay u. 84. szám alatti ingatlan elővásárlási jogról való lemondásra. (képviselő-testületi ülés 08. napirend)***

Harsányi István: van-e kiegészítés? nincs.

Bárdos Ilona: a Szociális és Egészségügyi Bizottság a 2. számú határozati javaslatot egyhangúlag támogatta.

Czeglédi Gyula: technikai pontosítást javasolok a határozati javaslat egyértelműsítésére. Legyen jelölve, hogy két határozati javaslat van, és értelemszerűen csak az egyiket lehet elfogadni. Jelen leírás úgy értelmezhető, hogy egy határozati javaslatnak van két pontja.

Harsányi István: van-e kérdés? vélemény? amennyiben nincs, kérem szavazzunk. Aki az 1. sz. határozati javaslatot elfogadja, kérem kézfeltartással jelezze.

A Pénzügyi és Gazdasági Bizottság 4 nem szavazattal nem támogatta az előterjesztés *1. sz*. *határozati javaslatát* (a döntéshozatalban 4 fő vett részt).

Harsányi István: aki a *2. sz. határozati javaslatot* elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta

**117/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének a Tokay u. 84. szám alatti ingatlan elővásárlási jogról való lemondásra előterjesztés 2. sz. határozati javaslatát alábbiak szerint:**

**Hajdúszoboszló Város Önkormányzatának Képviselő-testülete nyilatkozza, hogy Hajdúszoboszló Város Önkormányzata a Hajdúszoboszló, Tokay u. 84. szám alatti, 189 m2 nagyságú ingatlan 1/2-ed tulajdoni hányadára vonatkozó szerződés tekintetében lemond elővásárlási jogáról, az ingatlan további 1/2-ed tulajdoni hányadát nem kívánja visszavásárolni. A Képviselő-testület felhatalmazza a Polgármestert a szükséges dokumentumok aláírására.**

Határidő: 2021. december 16.

Felelős: bizottsági elnök

1. **napirend**

***Előterjesztés Mikulás-szán elkészítésére. (képviselő-testületi ülés 10. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki a határozati javaslatot elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**118/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Mikulás-szán elkészítésére előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének alábbiak szerint:**

**Hajdúszoboszló Város Önkormányzatának Képviselő-testülete a „Hajdúszoboszlóra költözik a Mikulás” című program támogatásaként, a mikulás szán felújítására a kulturális, sport és turisztikai alapból bruttó 220.000 Ft-ot biztosít.**

**A Képviselő-testület felkéri a Humán-közszolgáltatási Irodát, hogy a mikulás szán felújításával kapcsolatos intézkedéseket tegye meg.**

Határidő: 2021. december 16.

Felelős: bizottsági elnök

1. **napirend**

***Előterjesztés jogcím módosítási kérelem támogatásáról. (képviselő-testületi ülés 12. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**119/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja** **a Vörös Sári Magyarnóta Egyesülettel kötött HSZ/16795-29/2021. és a 16795-81/2021. számú szerződésekben foglalt felhasználási jogcím „terembérlet, irodaszer vásárlás, számítástechnikai-, hangtechnikai-, világítástechnikai eszközök vásárlása” jogcímre való módosítását, szerződések minden egyéb pontja változatlan hagyása mellett.**

Határidő: 2021. december 16.

Felelős: bizottsági elnök

1. ***napirend***

***Előterjesztés a Járóbeteg Ellátó Centrumban a vezetői megbízatás lejártával összefüggő feladatokról. (képviselő-testületi ülés 13. napirend)***

Harsányi István: van-e kiegészítés? – nincs. Van-e kérdés? vélemény? – amennyiben nincs kérem szavazzunk. Aki a határozati javaslatot támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 nem szavazattal (Dr. Sóvágó László) tartózkodás nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**120/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Járóbeteg Ellátó Centrumban a vezetői megbízatás lejártával összefüggő feladatokról előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

1. **Hajdúszoboszló Város Önkormányzatának Képviselő-testülete egyetért azzal, hogy Járóbeteg-Ellátó Centrum hatályos Szervezeti és Működési Szabályzata szerint meghatározott eljárás alapján 2021. december 01-től a Járóbeteg-Ellátó Centrum intézményvezető-helyettese, dr. Sóvágó Judit (sz: Debrecen, 1962.09.15. an: Szanka Juliánna, 4200 Hajdúszoboszló, Szilfákalja 43. fsz. 1.) a teljes intézményvezetői feladatokat, a pályázati eljárás eredményes lezártáig ellátja. Ezzel egyidejűleg részére, az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI.28.) Korm. rendelet 24. §-a alapján, fenti időszakra vonatkozóan, vezetői juttatást állapít meg, havi 248.800 Ft összegben. Amennyiben nem egész hónapban történik a munkavégzés, az időarányos (napi összeg x napok számával) összeg fizethető. A vezetői juttatás fedezetét a 2022. évi költségvetésben tervezni szükséges. A polgármestert, mint a munkáltatói jogkör gyakorlóját, a keletkezett dokumentumok aláírásával a döntéshozó felhatalmazza.**
2. **Hajdúszoboszló Város Önkormányzatának Képviselő-testülete az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI.28.) Korm. rendelet 24. §-a Dr. Varga Tamás vezetői juttatását, összesen havi 248.800 Ft-ot 2021. december 01. napjától visszavonja. A polgármestert, mint a munkáltatói jogkör gyakorlóját, a keletkezett dokumentumok aláírásával a döntéshozó felhatalmazza.**

Határidő: 2021. december 16.

Felelős: bizottsági elnök

1. **napirend**

***Előterjesztés multifunkciós rendezvénycsarnok tervezési szerződés közös megegyezéssel történő megszüntetésére irányuló kérelemével kapcsolatban. (képviselő-testületi ülés 14. napirend)***

Harsányi István: van-e kiegészítés? – nincs. Van-e kérdés?

Dr. Sóvágó László: a régi terv szerint fog épülni a rendezvénycsarnok?

Szilágyiné Pál Gyöngyi: igen, az alapján fogják átdolgozni a jóváhagyási tervet, ami a közbeszerzési eljáráshoz szükséges. Nyilván azokat az intelmeket megadtuk a tervező részére, hogy azokon a pénzügyi kereteken belül gondolkodjon, ami nagyvalószínűséggel rendelkezésre áll a projektben.

Dr. Sóvágó László: az eredeti terv szerint 950 férőhely lesz a létesítményben, az új terv már 2000 fő befogadásáról szól, akkor ez nem ugyanaz!?

Szilágyiné Pál Gyöngyi: a 950 ülő férőhely kapacitása változatlan a csarnoknak. Az önkormányzat részéről kérésként fogalmazódott meg a legalább 2000 fő befogadására alkalmassá tétele az épületnek, egy-egy egyedi és eseti rendezvény alkalmával. Ez nem jelenti azt, hogy akár a parkolószám tekintetében ezt a kapacitást kell figyelembe venni a tervezőnek, viszont a menekülési útvonal kialakításakor és a légtechnikai számításoknál igen.

Dr. Sóvágó László: az én olvasatomban akkor ez a terv ugyanaz, mint az eredeti, akkor miben más, mi változik? Hogyan lett ez ilyen hirtelen kiemelt fontosságú projekt? Mi van, ha még sem tudja az állam biztosítani a szükséges támogatást? A megküldött 400 millió forint előleg mire lett felhasználva?

Szilágyiné Pál Gyöngyi: a 400 millió forintot az előkészületi költségek biztosítására használjuk fel: tervezés, közbeszerzési tanácsadó, műszaki ellenőr kiválasztása stb.

Azzal, hogy a projekt kiemelt állami beruházássá minősül, elvileg elég egy jóváhagyási terv a tervezéssel egybekötött kivitelezés közbeszerzésének elindításához, és ezt követően lehet indítani a hatósági engedélyezést is. A jóváhagyási terv megfelel az engedélyes terv szintnek.

Harsányi István: van- további kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 tartózkodás szavazattal (Dr. Sóvágó László) és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**121/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a multifunkciós rendezvénycsarnok tervezési szerződés közös megegyezéssel történő megszüntetésére irányuló kérelemével kapcsolatban előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete közös megegyezéssel megszünteti a TSPC Kft-vel kötött tervezési szerződést az alábbi feltételekkel:**

* **a tervező köteles a terveken a korábban kért módosításokat átvezetni;**
* **a tervező köteles a 80 %-os készültségű engedélyes szintű tervdokumentáció „jóváhagyási terv” szintű átdolgozására és leszállítására legkésőbb a szerződés megszűnésének napján;**
* **a szerződés megszűnését követő 8 munkanapon belül az Önkormányzat átutalja tervező részére az elvégzett munkálatok ellenértékét nettó 75.798.720 Ft összegben.**

**Hajdúszoboszló Város Önkormányzatának Képviselő-testülete támogatja a tervezési szerződés megszűnését követően feltételes közbeszerzési eljárás lefolytatását tervezéssel egybekötött kivitelezésre vonatkozóan.**

**A Képviselő-testület felhatalmazza a Polgármestert az „Új Konferenciaközpont Hajdúszoboszlón” elnevezésű projekt (Projekt azonosító: ET -2020-02-072) Támogatói Okiratának módosításával kapcsolatos intézkedések megtételére.**

Határidő: 2021. december 16.

Felelős: bizottsági elnök

1. **napirend**

***Előterjesztés a Hajdúszoboszló sósvízlevezetés állami tulajdonú ingatlanjaival kapcsolatosan. (képviselő-testületi ülés 15. napirend)***

Harsányi István: van-e kiegészítés? – nincs. Kérdések következnek, vélemények, amennyiben nincs, kérem szavazzunk. Aki a határozati javaslatot támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**122/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszló sósvízlevezetés állami tulajdonú ingatlanjaival kapcsolatosan előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete támogatja hajdúszoboszlói használt fürdővíz és csapadékvíz elvezetés érdekében:**

* **az alábbi ingatlanok állami vagyonból történő átruházását:**

|  |  |  |  |  |
| --- | --- | --- | --- | --- |
| **HRSZ** | **Művelési ág** | **Tulajdonos** | **Kezelő** | **Egyéb** |
| **0324** | **Kivett árok** | **Magyar Állam** | **Tiszántúli Vízügyi  Igazgatóság** | **0,5494 ha** |
| **0360** | **Kivett csatorna** | **Magyar Állam** | **Tiszántúli Vízügyi  Igazgatóság** | **1,4568 ha** |
| **0358** | **Kivett csatorna** | **Magyar Állam** | **Tiszántúli Vízügyi  Igazgatóság** | **0,2981 ha** |
| **0558** | **Kivett csatorna** | **Magyar Állam** | **Tiszántúli Vízügyi  Igazgatóság** | **2,0163 ha  Natura 2000  terület** |

* **Hajdúszoboszló Város Önkormányzatának Képviselő-testülete nyilatkozza, hogy az átruházással érintett 4 db ingatlan egyedi célja sósvíztározóba történő fürdő használt melegvíz és csapadékvíz elvezetése, valamint a sósvíztározó vizének szabályozása, továbbá a Magyarország helyi önkormányzatairól szóló 2011. évi CLXXXIX. törvény 13§. 1. bekezdés 11. pontjában foglaltak szerint a „helyi környezet- és természetvédelem, vízgazdálkodás, vízkárelhárítás;” tevékenység megvalósítása, mint kötelező önkormányzati feladat.**
* **Hajdúszoboszló Város Önkormányzatának Képviselő-testülete vállalja a tulajdonba adás érdekében felmerülő költségek - ideértve a művelési ág szükséges megváltoztatásának költségét – megtérítését.**
* **Hajdúszoboszló Város Önkormányzatának Képviselő-testülete nyilatkozza, hogy a 0558 hrsz Natura 2000 hálózat részét képezi, ezáltal védettséggel érintett, mely ingatlanon kötelezettségként a jelenleg is fennálló hasznosítás, a vízelvezetés-árokfunkció megtartása kerül vállalásra, új kötelezettség vállalása nem szükséges.**

Határidő: 2021. december 16.

Felelős: bizottsági elnök

1. **napirend**

***Előterjesztés a Hajdúszoboszló külterületi útjainak felújítása pályázattal kapcsolatosan. (képviselő-testületi ülés 16. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki a határozati javaslatot elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**123/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszló külterületi útjainak felújítása - VP6-7.2.1-7.4.1.2-16 azonosító számú – pályázat megvalósítása érdekében további bruttó 20.231.000 Ft összegű saját forrás rendelkezésre állását, mely a 2021. évi városi költségvetés általános tartalékkeretéből kerül átcsoportosításra.**

Határidő: 2021. december 16.

Felelős: bizottsági elnök

1. **napirend**

***Előterjesztés a „Országos Bringapark Program 2022” pályázati kiírásra történő pályázat benyújtására. (képviselő-testületi ülés 17. napirend)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**124/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az Aktív Magyarország Program részeként meghirdetett Országos Bringapark Program című és AOFK-1.2.1-21. kódszámú felhívásra Támogatási Kérelem benyújtását minimum 100 m nyomvonalú kerékpáros pumpapálya megvalósítása érdekében.**

**A fejlesztéssel érintett ingatlan helyrajzi száma: Szabadidő Park (hrsz: 3529).**

**A megépített bringapark rendeltetésszerű fenntartását, folyamatos karbantartását és üzemeltetését, a szükséges önerő biztosítását a projekt keretében az önkormányzat vállalja.**

**A Bizottság támogatja a saját forrást – 14,5 M Ft - a 2021. évi városi költségvetés 1. sz. mellékletének tartalékok, pályázati tartalékok kerete terhére biztosítani.**

Határidő: 2021. december 16.

Felelős: bizottsági elnök

1. **napirend**

***Előterjesztés pályázat megvalósításához szükséges önerő biztosításáról. (képviselő-testületi ülés 18. napirend)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**125/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a „Virágos Magyarország Környezetszépítő verseny” 2021. évi pályázati kiírás keretin belül az alábbi köztéri eszközök beszerzését:**

**- 1 db Penta dézsa,**

**- 3 db Trapéz 50-es dézsa,**

**- 2 db Trapéz kicsi lóca.**

**A Bizottság támogatja az eszközbeszerzés projekt összes bekerülési költségét bruttó 842.264 Ft összeggel, bruttó 500.000 Ft támogatás mellett 342.264 Ft összegű önerővel történő jóváhagyását.**

**A Bizottság támogatja továbbá a szükséges önerőt a 2021. évi városi költségvetés általános tartalék kerete terhére biztosítani.**

Határidő: 2021. december 16.

Felelős: bizottsági elnök

1. **napirend**

***Előterjesztés a gasztro tér hasznosítása kapcsán. (képviselő-testületi ülés 19. napirend)***

Harsányi István: van-e kiegészítés?

Szilágyiné Pál Gyöngyi: a turisztikai bizottság tárgyalta az előterjesztést, és módosító javaslatot támogatott. Az ülésen elhangzott, hogy a vendéglátósok részéről ez a pályázati felhívás nem elfogadható, mert érzésük szerint ez nem megvalósítható, gazdaságosan nem teljesíthető. Az önkormányzatnak korábban határozott döntése volt arról, hogy a gasztro téren sokkal minőségibb szolgáltatást szeretne látni, mint korábban (streetfood, sátras árusítás). A turisztikai bizottság a pályázati felhívásban az értékelési szempontok súlyszámainak módosítására tett javaslatot, mely szerint a

- Bérleti díj mértéke (58 hónap) 25

- Fejlesztés/Beruházás összköltsége 10

- Műszaki terv/Látványterv kidolgozottsága, városképi illeszkedés 35

- Megvalósíthatósági tanulmány, Üzleti terv kidolgozottsága, teljessége 30

Fontos módosítás még, hogy a pályázati felhívásban szerepeljen, hogy olyan vállalkozó vehet részt a pályázásban, akinek nincs köztartozása, adótartozása, sem az ajánlattevő, sem az ő érdekkörébe tartozó más gazdasági szereplő nem tartozik az önkormányzatnak, illetve jogi vitában nem áll az önkormányzattal.

Harsányi István: a pályázati felhívás módosítására irányuló utóbb elhangzott javaslatok a műszaki bizottság ülésén is elhangzottak, én el tudom fogadni ezeket a módosításokat. A terület legutóbbi pályáztatásánál két pályázó volt, az értékelési szempontok súlyszámának megváltoztatásával több szoboszlói pályázó lesz?

Dr. Sóvágó László: a vendéglátósok a várost az idegenforgalom szempontjából nézik, vannak más szempontok is a városban, melyeket célszerű figyelembe venni, hisz a város nemcsak a vendéglátásból él. Az értékelési szempontoknál javasolt megvalósíthatósági tanulmány 30 súlyszámát soknak tartom, ez egy szubjektív kategória, nem érzem ennek ilyen mértékű szükségét, a 10-et elfogadhatónak tartom. A többi szemponttal egyetértek, kérdésem, hogy a Műszaki terv/Látványterv kidolgozottságát, városképi illeszkedést ki fogja úgy elbírálni, hogy az egyfajta közízlést tükrözzön? Nem tudom kik döntik el, hogy milyen színvonalú legyen, ezt az értékelési szempontot lehet kicsit objektívvá tenni, rábízni valamelyik bizottságra az értékelést.

Szilágyiné Pál Gyöngyi: a múltkori pályáztatásnál egy pályázatelbíráló bizottság értékelte a pályázatokat, és előkészítette a képviselő-testület végleges bírálatához. Jelen pályáztatásnál is hasonlóan gondolkodunk, létrehozzuk a pályázatelbíráló bizottságot, elkészíti a beérkezett pályázatok értékelését, és a képviselő-testület dönt a nyertes pályázóról.

Dr. Kovács Gergely: ha jól értem az értékelés objektív és szubjektív szempontjainak arányát kívánja módosítani a turisztikai bizottság. Az eredetileg előterjesztett és a módosított javaslatot is el tudom fogadni. Lényeges, hogy legyen minél több érvényes pályázat. Tartok attól, hogy a helyi vállalkozókat nem sarkallja ez a viszonylag bonyolult pályázati kiírás arra, hogy munkát tegyenek bele. Ha ez a bonyolult kiírás marad, és nem érkezik érvényes pályázat, figyeljünk a határidőre, szezonban nehogy üresen álljon megint ez a tér, attól még az is jobb volt, nagyobb érdeklődést mutatott a „retró térnek” nevezett kiállítás. Egyetértek azzal is, hogy nem kell feladnunk az esztétikai, és egyéb városképi megfontolásra irányuló igényt, nem egyszerű, nem könnyű most jó döntést hozni. A turisztikai bizottság által javasolt „a vállalkozó érdekkörébe tartozó más gazdasági szereplő” megfogalmazásánál figyeljünk arra, hogy jogilag egyértelmű legyen.

Mester József: azt gondolom, hogy a legnagyobb gond az, hogy a tér üres, arra lenne szükség, hogy legyen, aki a vendégeket szórakoztassa. A pályázati felhívásba nem tennék ennyi kritériumot, lehet, hogy akkor bárki pályázhatna, de még mindig jobb 100 pályázatból 80-at elutasítani, hogy abszolút nem odavaló, mint az hogy 1-2 pályázat lesz, mert túlságosan bonyolult a kiírása. Én azt mondom egyszerűsítsük a kiírást, hogy legyen minél több pályázó, buzdítsuk a helyi vállalkozókat, ötleteljenek, találjanak ki valamit, nem biztos, hogy a számokkal kell játszani, hogy mit, milyen arányban vegyünk figyelembe.

Dr. Sóvágó László: támogatom Mester képviselő úr javaslatát, a probléma az lehet, hogy az objektivitást a vesztesek megkérdőjelezhetik, illetve a jogszabály ezt lehetővé teszi? Így valóban több pályázat érkezhet be, - okulva a korábbi problémákból - lesz-e módszer, energia a helyzet megfelelő kezelésére?

Harsányi István: félő, ha a vállalkozók azt csinálnak, amit akarnak a téren, akkor valószínű azt választja, hogy minél kisebb beruházás mellett, minél nagyobb haszonra tegyen szert. Ha lesz egy autóból történő árusításra irányuló pályázat, meg lesz egy komoly beruházást igénylő pályázat, mivel védjük azt meg, hogy a két pályázat között mi alapján vonunk különbséget?

Czeglédi Gyula: adjunk esélyt annak, hogy egy „normális” pályázatot lebonyolítsunk. Aki nem képes a pályázati kérdésekre válaszolni, az tényleg ne pályázzon, tehát nem színvonal alatti, hanem tényleges, színvonalas dologra kellene gondolni. Ha január végéig ez lebonyolítható, és akkor kiderül, hogy nincs érdeklődés, még mindig van lehetőség kevésbé minőségi szolgáltatások (streetfood, sátras árusítás) pályáztatására. Azt gondolom első körben az eredeti, előterjesztett értékelési szempontok alapján pályáztassunk, talán lehetne a bérleti díjat kicsit mérsékelni, de a műszaki terv. látványterv nagyon fontos, nem venném ennyire komolyan a turisztikai bizottság véleményét, még akkor sem, ha szakbizottság.

Mester József: a javalatom nem a színvonal, a minőség csökkentésére irányul, hanem a vállalkozók lehetőségeinek bővítésére. Az sem biztos, hogy most egy vállalkozónak sok évre kell beruháznia nagy összegeket erre a térre, mert lehet, hogy néhány év múlva az önkormányzat végez ott fejlesztést, ha lesz rá forrása.

Dr. Sóvágó László: el tudom fogadni a Czeglédi Gyula által javasoltakat, ha időben belefér. Amennyiben a bérleti díjakat csökkenteni akarjuk, az onnan levett súlypontokat mindenképp a fejlesztés/beruházás összköltségéhez tenném.

Varga Imre. a délelőtti bizottsági ülésen igazából afelé ment el a gondolkodás, hogy a bekerülési költség, amit megépít, meg a bérleti díj közötti elmozdulás fordítottan legyen arányos. A megtérülési idő rendkívüli módon függ az évi bérleti díjtól, ha a bérleti díjon kicsit csökkentünk, az összhangban lesz a délelőtti bizottsági ülés gondolatával.

Czeglédi Gyula: az értékelési szempontok súlyának meghatározásánál lehetne az első kettőt együtt értékelni, tehát a bérleti díj és a fejlesztés, beruházás együtt legyen 65 súlypont, csak akkor azt is mondhatja a vállalkozó, hogy első évben nem fizet bérleti díjat, csak beruház.

Dr. Sóvágó László: hogy ezt jogilag megfelelően fogalmazzuk, mondhatjuk azt, hogy a bérleti díj mértéke és a fejlesztés/beruházás együtt 65 súlypont, de ebből a bérleti díj mértéke minimum 10 kell, hogy legyen.

Harsányi István: úgy látom a bizottság inkább támogatja az eredeti előterjesztést, az értékelési szempontok súlyának módosításával. Az elhangzott módosító javaslat szerint a bérleti díj mértéke és a fejlesztés/beruházás együtt 65 súlypont, melyből a bérleti díj mértéke minimum 10, a műszaki terv, látványterv 25, a megvalósítási tanulmányterv 10 súlypont.

Van-e más javaslat? – nincs.

Javasolt pontosítani azt is, hogy az a vállalkozó, akinek adótartozása, vagy bármilyen köztartozása van, nem pályázhat, sem az ő érdekkörébe tartozó más gazdasági szereplő, illetve jogvitában sem állhatnak az önkormányzattal.

Aki ezzel a módosító kiegészítéssel elfogadja az előterjesztést, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - a módosító javaslat alapján - a következő határozatot hozta:

**126/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja**

**a gasztro tér hasznosítása kapcsán előterjesztést és határozati javaslatot, azzal a módosítással és kiegészítéssel, hogy a gasztro tér kialakítására irányuló új pályázati felhívás tervezetben a pályázatok értékelési szempontjai:**

* **Bérleti díj mértéke (58 hónap) és a Fejlesztés/Beruházás összköltsége együtt 65 súlypont, melyből a bérleti díj mértéke minimum 10;**
* **Műszaki terv/Látványterv kidolgozottsága, városképi illeszkedés 25 súlypont;**
* **Megvalósíthatósági tanulmány, Üzleti terv kidolgozottsága, teljessége 10 súlypont.**

**A pályázati felhívás tervezetben szerepeljen, hogy olyan vállalkozó vehet részt a pályázásban, akinek nincs köztartozása, adótartozása, sem az ajánlattevő, sem az ő érdekkörébe tartozó más gazdasági szereplő nem tartozik az önkormányzatnak, illetve jogi vitában nem áll az önkormányzattal.**

Határidő: 2021. december 16.

Felelős: bizottsági elnök

1. **napirend**

***Előterjesztés egyes feladatok pénzügyi forrás igényéről. (képviselő-testületi ülés 20. napirend)***

Harsányi István: van-e kiegészítés?

Szilágyiné Pál Gyöngyi: az 1. számú határozati javaslatról nem kell szavazni, mivel az a Városfejlesztési és Műszaki Bizottsági hatásköre, tehát csak a 2 és 3 számú határozati javaslatról kell szavazni.

Harsányi István: van-e kérdés? vélemény? – amennyiben nincs kérem szavazzunk. Aki a 2 és 3 számú határozati javaslatot támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**127/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszlói Városgazdálkodási Nonprofit Zrt. által elvégzett alábbi feladatok**

**- Húsvéti park kialakítás;**

**- 2020. évi virágkocsi figuráinak közterületen történő elhelyezése, majd elbontása, szállítása;**

**- 2020. évi virágkocsi figurák, és 2021. évi virágkocsi körbekerítéséhez használt összecsukható korlát**

**2021. évi városi költségvetés általános tartalék kerete terhére történő megfinanszírozását, mindösszesen bruttó 735.959 Ft összegben.**

Határidő: 2021. december 16.

Felelős: bizottsági elnök

**128/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszlói Városgazdálkodási Nonprofit Zrt. által a START munkaprogramban 2021.12.31. napjáig felmerült költségeire további bruttó 2.784.637 Ft összeg biztosítását, melynek fedezete a 2021. évi városi költségvetés 11. sz. melléklet (átadott pénzeszközök) 2/F (közterületi járda felújításra támogatás lakosság részére) sora.**

Határidő: 2021. december 16.

Felelős: bizottsági elnök

1. **napirend**

***Előterjesztés intézményfelújítási igényekkel kapcsolatosan. (képviselő-testületi ülés 21. napirend)***

Harsányi István: van-e kiegészítés?

Szilágyiné Pál Gyöngyi: az előző bizottsági üléseken elhangzott, hogy a Gönczy iskola nem is fordulhatott volna ilyen kérelemmel az önkormányzathoz. Nem tudom melyik a jó eljárás, ha hozunk egy elutasító határozatot, vagy visszavonom az előterjesztés 1. pontját, és megírjuk az intézménynek, hogy forduljon a fenntartójához, szerinem ez elegánsabb megoldás.

Szeretném módosítani a határozati javaslat második részét, ami a hivatalt érinti. Erre a feladatra 3,5 M Ft-ot kérünk, melyet a Városfejlesztési és Műszaki Bizottság támogatott, hogy a hivatal „B” épületének földszintjén is történjenek elektromos felújítások ennek a munkának a keretében.

Varga Imre: a köznevelési szolgáltatáshoz kapcsolódó ingatlanokra mi a fenntartóval kötöttünk szerződést, ez az egyház, illetve a tankerület, vagy a szakképző központ, és nem az adott oktatási intézmény.. Az oktatási intézményt a fenntartója tartja fent bizonyos belső szabályzatok és szabályzók szerint. A vagyonátadással kapcsolatos szerződés egyértelműen szabályozza ezeket a dolgokat, itt is kinek mi a feladata, hogyan kell ezt rendezni. Ha ezzel valamiféle probléma van, akkor azt a fenntartónak kellene jelezni. A vagyonhasznosítási szerződésben az is benne van, hogy a tulajdonosnak, az átadónak évente egy alkalommal joga és lehetősége van az ingatlan körbejárásával megnézni az ingatlan állagát, állapotát, és az ott felvetett dolgokat együtt átbeszélni, illetve reagálni rá. Nem lenne jó, ha esetlegesen kiemelnénk egy-két intézményt ebből, azt javaslom, hogy fogadjuk el Irodavezető Asszonytól, hogy az előterjesztésnek ezt a részét visszavonja.

Harsányi István: van-e kérdés? vélemény? – amennyiben nincs kérem szavazzunk. Tehát az előterjesztő az 1. pontot visszavonta, csak a 2 pontól kell szavaznunk, illetve a határozati javaslatban módosul a hivatal B épületének felújítására kért összeg 3,5 M Ft-ra. Aki ezzel a módosítással a határozati javaslatot támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az elhangzottak alapján - a következő határozatokat hozta:

**129/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a 2021. évi városi költségvetés intézményfelújítási kerete (14. sz. melléklet 2/ÖK sor) terhére:**

**a Polgármesteri Hivatal „B” épületszárny II. emeletén a 210. sz. irodahelyiség kettéválasztására iroda és tárgyaló kialakítására, és a „B” épületszárny földszintjén elektromos felújításokra legfeljebb bruttó 3,5 M Ft keretösszeget biztosítását.**

Határidő: 2021. december 16.

Felelős: bizottsági elnök

1. **napirend**

***Tájékoztatás Korpos és Harsányi utcák út és csapadékvízelvezetés felújítási beruházásának elszámolásához szükséges visszafizetési kötelezettségéről. (képviselő-testületi ülés 23. napirend)***

Harsányi István: van-e kiegészítés ? kérdés? vélemény? – amennyiben nincs kérem szavazzunk. Aki a határozati javaslatot támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**130/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Korpos és Harsányi utcák út és csapadékvízelvezetés felújítási beruházásának elszámolásához szükséges visszafizetési kötelezettségéről szóló tájékoztatóban foglaltakat.**

Határidő: 2021. december 16.

Felelős: bizottsági elnök

1. **napirend**

***Előterjesztés a 02 hrsz-ú út önkormányzati tulajdonba vételére. (képviselő-testületi napirend)***

Harsányi István: van-e kiegészítés? – nincs. Kérdés? vélemény? – amennyiben nincs kérem szavazzunk. Aki a határozati javaslat 6 pontját támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**131/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a 02 hrsz-ú út önkormányzati tulajdonba vételére előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

1. **Hajdúszoboszló Város Önkormányzatának *Képviselő-testülete* a nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában *(és a Magyar Nemzeti Vagyonkezelő Zrt. vagyonkezelésében)* lévő Hajdúszoboszló, 02 helyrajzi számon felvett, országos közút és árok megnevezésű, 7 ha 5490 m2 területű ingatlan 1/1 tulajdoni hányadának ingyenes önkormányzati tulajdonba adását.**
2. **Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 2*.)* *pontjában* meghatározott településüzemeltetés (a helyi közutak és tartozékainak kialakítása és fenntartása, egyéb közterületek kialakítása és fenntartása) feladatainak ellátása érdekében kívánja tulajdonba venni és önkormányzati út és kerékpárút célra kívánja felhasználni.**
3. **Hajdúszoboszló Város Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.**
4. **Az igényelt ingatlan nem áll *(örökségvédelmi / természetvédelmi / helyi / Natura 2000)* védettség alatt.**
5. **A Képviselő-testület felhatalmazza a polgármestert, hogy a Hajdúszoboszló, 02 hrsz-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.**
6. **A Képviselő-testület felhatalmazza a polgármestert, hogy a Hajdúszoboszló, 02 hrsz-ú ingatlan ingyenes önkormányzati tulajdonba adására vonatkozó megállapodást aláírja.**

Határidő: 2021. december 16.

Felelős: bizottsági elnök

1. **napirend**

***Előterjesztés a TOP Plusz pályázataink benyújtásához szükséges tanulmánytervek készítéséhez. (képviselő-testületi napirend)***

Harsányi István: van-e kiegészítés?

Szilágyiné Pál Gyöngyi: ma délig volt határidő a projekt előkészítési tanulmányok elkészítésére, ez valamennyi TOP Plusz-os projektünkhöz kötelező szakmai anyag, ezzel lehet benyújtani a pályázatunkat. 25 M Ft-ot biztosított korábban a testület a különböző szakértői költségekre, tervek előkészítésére, pályázat előkészítésére, melyből mára 6,5 M Ft maradt, viszont ahhoz hogy kötelezettséget tudjunk vállalni 24.755.460 forint lenne szükséges. A költségvetés 14. melléklet 5/Ök sora terhére szeretnénk a hiányzó forrást megkérni, ez a víztorony felújítására elkülönített pénzügyi forrás, gyakorlatilag semmi esély nem mutatkozik arra, hogy ebben az évben nekünk erre a költségvetési sorra kötelezettséget kell vállalnunk.

Dr. Kovács Gergely: sikeres projekt estén ez elszámolható költség?

Szilágyiné Pál Gyöngyi: a projekt összköltségének függvényében bizonyos %-a (6-7) elszámolható, az nem biztos, hogy minden projektelemnél, de elszámolható.

Dr. Kovács Gergely: a helyi és térségi turizmusfejlesztés, a helyi gazdaságfejlesztés, és belterületi utak felújítása azért nincs itt, mert ezek még nincsenek kiírva, vagy ezekhez nem kell ez a dokumentum?

Szilágyiné Pál Gyöngyi: a turisztika még nincs kiírva, a belterületi utak felújítása ki van írva, csak annak a pályázati beadási határideje március, tehát nem annyira sürgető, a gazdaságfejlesztéssel nem foglalkoztunk ilyen szinten.

Matyasovszki Dávid: a helyi gazdaságfejlesztés pályázat ki van írva, a Városgazdálkodási Nonprofit Zrt. az önkormányzattal közösen, konzorciumban fogja benyújtani a pályázatot, melynek benyújtási határideje 2022. március 01.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**132/2021. (XII. 15.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a TOP Plusz projektek benyújtásához szükséges Tanulmány elkészítését és a szükséges saját forrás fedezetének – 18,5 M Ft – biztosítását a 2021. évi városi költségvetés 14. sz. melléklete 5/ÖK kerete terhére.**

Határidő: 2021. december 16.

Felelős: bizottsági elnök

A Pénzügyi és Gazdasági Bizottság 1505 órától zárt ülésen folytatta munkáját.

A Bizottság által tárgyalt képviselő-testületi előterjesztések a képviselő-testület 2021. december 16-ai nyílt üléséről készített jegyzőkönyv mellékletét képezik.

**K.m.f**

**Harsányi István Mester József**

***bizottsági elnök bizottsági tag***

**Balla Lászlóné**

***jegyzőkönyvvezető***